# data[].attributes.headline
ΕΥΓΝΩΜΟΣΥΝΗ 

# data[].attributes.subject
ΕΥΓΝΩΜΟΣΥΝΗ 

# data[].attributes.body
Καλησπέρα σε όλους ελπίζω να είστε όλοι καλά και να μένετε σπίτι για να  εξασφαλίσουμε όλοι την υγεία μας.Σήμερα θα ήθελα να μοιραστώ με εσάς ένα πολύ δυνατό αίσθημα. Αυτό δεν θα μπορούσε να μην ήταν η ΕΥΓΝΩΜΟΣΥΝΗ ένα δυνατό συναίσθημα το οποίο έχει να κάνει κατά κύριο λόγο με τα  θετικά συναισθήματα που λαμβάνουμε κάθε μέρα. ΕΥΓΝΩΜΟΣΥΝΗ να εκτιμούμε όλοι αυτά που έχουμε και συμβαίνουν γύρω μας, χωρίς να τα θεωρούμε δεδομένα. Ένα συναίσθημα που πηγάζει από μέσα μας και που μπορούμε να την εκφράσουμε όλοι μας. Είναι ένα συναίσθημα που αναδύεται αυθόρμητα από μέσα μας. Ωστόσο, δεν είναι απλώς μια συναισθηματική αντίδραση,αλλά είναι επιλογή και στάση ζωής!

# data[].attributes.headline
Η διαφορετικότητα είναι μοναδική! 

# data[].attributes.subject
Η διαφορετικότητα είναι μοναδική! 

# data[].attributes.body
Όλοι έχουν ατέλειες. Κανένας σε αυτόν τον πλανήτη δεν είναι απολύτως τέλειος. Το να μπορούμε να βλέπουμε τις ατέλειές μας και να τις αποδεχόμαστε όχι μόνο θα μας βοηθήσει να σεβόμαστε τους άλλους αλλά και θα εμποδίσει τους άλλους από το να χρησιμοποιήσουν τις ατέλειές μας εναντίον μας. Πολλοί περνάμε τη μισή μας ζωή προσπαθώντας να κρύψουμε τις ατέλειές μας με ρούχα ή μακιγιάζ. Περιγράφουμε τις ατέλειες αυτές ως «ενοχλητικές». Στην πραγματικότητα μπορούν να κάνουν την αυτοεκτίμησή μας να κατρακυλήσει. Ωστόσο, δεν είναι τίποτα παραπάνω από απλές πτυχές του εαυτού μας,τις οποίες πρέπει να αγκαλιάσουμε και να αποδεχτούμε! Όπως λέει και η Monroe μια ατέλεια είναι ομορφιά, λίγη τρέλα είναι ιδιοφυϊα και είναι πολύ καλύτερη από μια βαρετή τελειότητα!!

# data[].attributes.body
Η φιλία είναι ένα από τα πιο σημαντικά πράγματα στην ζωή. Οι φίλοι, όταν είναι πραγματικοί, ίσως είναι καλύτεροι και από οικογένεια. Γιατί εκτός των άλλων, τους έχεις επιλέξει. Ή σε έχουν επιλέξει… Στις μέρες μας είναι δύσκολο να πούμε με σιγουριά ότι έχουμε βρει πραγματικούς φίλους. Για να θεωρηθεί πραγματική η φιλία θα πρέπει να είναι αμφίδρομη δηλαδή πρέπει να είσαι και να είναι παρόν. Και στα καλά και στα κακά. Να είναι γενικά δίπλα σου. Και να είσαι κι εσύ. Σε οποιοδήποτε πρόβλημα και σε οποιαδήποτε χαρά. Και αν κάνει λάθη, θα πρέπει να τον συγχωρείς, όπως και αυτός εσένα. Αν η φιλία είναι πραγματικά δυνατή, θα ξεπεράσει όλα τα λάθη και τις διαφωνίες που θα έχετε. Και να σας δώσω και μια συμβουλή: Μην απογοητευτείτε εάν δεν έχετε βρει ακόμη τον πραγματικό σας φίλο... Κάποιος θα είναι εκεί εξώ και για εσάς. Ξεχωριστός και μοναδικός όπως είστε και εσείς!!! Να μην το ξεχάσετε ποτέ...

# data[].attributes.body
Σύμφωνα με τον Ντύερ : Σέβομαι σημαίνει ότι θεωρώ πως αξίζει να εκτιμώ κάποιον και επίσης απέχω από του να παρεμβαίνω, όπως όταν σέβομαι την ανάγκη κάποιου για απομόνωση ή ησυχία. Απ’ αυτό θα πρέπει να γίνεται σαφές πως η ανάγκη για αυτοσεβασμό  και η ανάγκη να σέβεσαι τους άλλους γύρω σου (τουλάχιστον αυτούς που σε σέβονται) είναι θεμελιακή για τον άνθρωπο, γιατί αν δεν σέβεσαι τον εαυτό σου, αυτόματα τον θεωρείς ανάξιο εκτίμησης ή ανυπόληπτο, και στην ουσία ζητάς ευτελή μεταχείριση από τους άλλους”. Σέβομαι όσους με σέβονται ή ο σεβασμός δεν έχει όρια; Ένα ερώτημα που με απασχολεί και εμένα πάρα πολύ. Ας το αναλύσουμε λίγο:  Λένε πως ο σεβασμός κερδίζεται δεν απαιτείται, και πως πρέπει να τον κερδίσεις αν θες να σε σέβεται κάποιος.Αρχίζει από τον εαυτό μας και επεκτείνεται στους γύρω μας. Αν δεν σεβόμαστε τον εαυτό μας, πώς είναι δυνατόν να σεβαστούμε οτιδήποτε ή οποιονδήποτε άλλο; Πρέπει να αποδεχτούμε πρώτα τον εαυτό μας και μετά τους φίλους μας.....

# data[].attributes.headline
Συναισθήματα 

# data[].attributes.subject
Συναισθήματα 

# data[].attributes.body
Τα συναισθήματα υπογραμμίζουν και δηλώνουν τη διάθεση που έχουμε την εκάστοτε χρονική στιγμή. Το αυθεντικό συναίσθημα δεν έχει διάρκεια παρά μόλις μερικά δευτερόλεπτα. Όταν ένα συναίσθημα αποκτήσει διάρκεια χάνει την αυθεντικότητά του και μεταλλάσσεται σε συναισθηματισμό. Ερωτήματα που μας γεννιούνται είναι: Πως δημιουργείται το συναίσθημα; Η απάντηση είναι: Τα συναισθήματα δημιουργούνται με δύο τρόπους. Μερικά συναισθήματα δημιουργούνται ύστερα από κάποια νοητική επεξεργασία και άλλα μέσω των αισθήσεων. Ας θέσουμε ένα παράδειγμα για να γίνει περισσότερο κατανοητό.

Πόσες φορές έχει συμβεί να σκεφτόμαστε κάτι που έχει συμβεί στο παρελθόν (δεν υπάρχει πια) και να θυμώνουμε ή να στενοχωριόμαστε ή να λυπούμαστε που δεν υπάρχει πια; Άλλες τόσες φορές σκεφτόμαστε για κάτι μελλοντικό, για κάτι που δεν έχει έρθει ακόμη και πολύ πιθανόν να νοιώθουμε ένα φόβο, μία αγωνία, μία ταραχή.
Πηγή: https://psychopedia.gr/

# data[].attributes.body
Το μίσος το αντιμετωπίζουμε καθημερινά στην ζωή μας. Το βλέπουμε σε κάθε είδους διεκδικήσεις των ανθρώπων, είτε αυτές είναι για τα ποδοσφαιρικά, για τα κομματικά, για τα θρησκευτικά, για τα κληρονομικά και για κάθε είδους διεκδικήσεις. Πολλοί χρησιμοποιούν τρόπους και λόγια για να παρασύρουν τους άλλους στον φανατισμό και στο μίσος. Αυτό δημιουργεί πάντα άσχημες καταστάσεις που δεν μας ωφελούν, ούτε σαν άτομα, ούτε σαν οικογένειες, ούτε σαν κοινωνικό σύνολο. Θα έχετε ακούσει πως ''Όταν μισούμε έναν άνθρωπο, τον μισούμε γιατί  θυμίζει τον εαυτό μας.'' Και όπως λέει και η Αγία Γραφή:  Ό συ μισείς, ετέρω μη ποιήσεις. Και κάτι ακόμα: ποτέ μην είστε μικρόψυχοι. Να θυμάστε πάντα, οι άλλοι μπορεί να σας μισούν. Αυτοί που σας μισούν δεν κερδίζουν εκτός κι αν τους μισήσετε κι εσείς. Και μετά αυτοκαταστρέφεστε.
(Ρ. Νίξον)

# data[].attributes.body
Γιατί να συγχωρέσω κάποιον που με έχει πληγώσει; Αν δεν τον συγχωρέσω τι θα γίνει; Τελικά η συγχώρεση είναι πράξη αδυναμίας; Όλα αυτά τα ερωτήματα, που μας βασανίζουν θα πρέπει σιγά-σιγά να τα λύσουμε μέσα μας. Αυτό δεν σημαίνει ότι ξεχνάω τι μου έκανε ο άλλος απλά κάνω μια πράξη μεγαλοψυχίας. Αυτός που δεν συγχωρεί δείχνει την μικροψυχία, τον αρνητισμό και την μνησικακία που τρέφει. Όταν όμως συγχωρείς κερδίζεις την γαλήνη και προπάντων ελευθερώνεις το μυαλό σου από αρνητικές σκέψεις. Η συγχώρεση είναι μια διαδικασία που χρειάζεται χρόνο. Η συγχώρεση δεν σημαίνει απαραίτητα ότι αποδέχεσαι όσα σου είπαν ή έκαναν κάποιοι άνθρωποι. Σημαίνει ότι σταματάς να κάνεις αρνητικές σκέψεις και παύεις να εστιάζεις σε ένα γεγονός που σε ενόχλησε και σε έκανε να αισθανθείς άσχημα.  Η συγχώρεση, το να μπορείς να συγχωρείς, δείχνει ωριμότητα, καθαρή κρίση και σκέψη, συμπόνια και ευγενή χαρακτήρα. Και όπως είπαμε συγχωρώ και προχωρώ!!

# data[].attributes.body
Σπάνια νιώθουμε θυμό χωρίς να νιώθουμε πληγωμένοι (προσβεβλημένοι) σε κάποιο βαθμό και σπάνια νιώθουμε πληγωμένοι ψυχικά, χωρίς να νιώθουμε θυμό γι’ αυτό που προκάλεσε τον πόνο. Μερικές φορές απλά και μόνο η απειλή του να πληγωθούμε ή να ντροπιαστούμε μπορεί να πυροδοτήσει το συναίσθημα του θυμού. Ο θυμός που έχει θαφτεί ή έχει αναχαιτιστεί ή έχει εκφραστεί λάθος έχει συνέπειες στο σώμα μας, την ψυχή μας και στον κοινωνικό μας εαυτό. Ένα ερώτημα που μου γεννήθηκε καθώς έγραφα το κείμενο αυτό ήταν: Πως  να εκφράζω τον θυμό, χωρίς να πληγωθεί κάποιος που αγαπώ, χωρίς να το θέλω? Μετά από πολυ ώρα αναζήτησης στο διαδίκτιο, κατάφερα να βρω μια αξιόπιστη πηγή με όνομα ιατροnet δεν ξέρω αν το γνωρίζεται η οποία έλεγε :  Όλες οι εμπειρίες των διαπροσωπικών σχέσεων που μας υποτιμούν, μας ντροπιάζουν, μας πληγώνουν, μας τραυματίζουν ψυχικά, μας μειώνουν, μας κάνουν να νιώθουμε θυμό. Αν ακόμα αντιληφθούμε ότι στα παραπάνω κρύβεται μια σκοπιμότητα εις βάρος μας τότε θα νιώσουμε περισσότερο θυμό  ή θα τον στρέψουμε ανοιχτά σε αυτόν που μας τον προκάλεσε ή θα τον στρέψουμε σε μας τους ίδιους ή σε κάποιους άλλους. Ο καθένας μας ξέρει για τον εαυτό του αν είναι ο άνθρωπος που συσσωρεύει το θυμό του για πολύ καιρό, για βδομάδες ή χρόνια ή είναι ο τύπος που εκρήγνυται εκείνη τη στιγμή και σε δέκα λεπτά δεν μπορεί να κατανοήσει πως έχασε τόσο πολύ τον έλεγχο. Ακόμη συμπέρανα πως ο θυμός, ένα τοξικό συναίσθημα  όταν  έχει θαφτεί ή έχει αναχαιτιστεί ή έχει εκφραστεί λάθος έχει συνέπειες στο σώμα μας, την ψυχή μας και στον κοινωνικό μας εαυτό. Οι παράγοντες που μας κάνουν να νιώθουμε θυμό είναι δύο:
Α) Η οικογένειά μας, το οικογενειακό περιβάλλον και
Β) Το κοινωνικό μας περιβάλλον δηλαδή οι κοινωνικές συναναστροφές.
Σύμφωνα με τον Landy:  ‘Άμα αναγνωρίσουμε την αμφιθυμία της ύπαρξης και προσπαθήσουμε να ανακαλύψουμε έναν τρόπο να ζήσουμε μέσα και ανάμεσα στους συχνά αλληλοσυγκρουόμενους ρόλους μας, θα πλησιάσουμε περισσότερο σε μια ισορροπημένη και ολοκληρωμένη ζωή’.
ΜΠΟΡΕΙΤΕ ΝΑ ΕΠΙΣΚΕΦΘΕΙΤΕ ΚΑΙ ΤΗΝ ΣΕΛΙΔΑ ΜΟΥ ΣΤΟ INSTAGRAM: logia_pou_aggizoun
ΑΚΟΜΗ ΜΠΟΡΕΙΤΕ ΝΑ ΜΕ ΒΡΕΙΤΕ ΚΑΙ ΣΤΟ PINTEREST ΜΕ ΤΟ ΟΝΟΜΑ: Λόγια που αγγίζουν

# data[].attributes.body
Αισιοδοξία είναι η θετική στάση που έχουν οι άνθρωποι για την ζωή και προσδοκούν πως όλα θα πάνε καλά! Άρα αντιλαμβανόμαστε πως η αισιοδοξία είναι μονόδρομος και στάση ΖΩΗΣ. Τα πάντα είναι θέμα αντίληψης και εμείς διαμορφώνουμε την κοσμοθεωρία μας. Υπάρχουν άνθρωποι που μέσα σε μερικά δευτερόλεπτα έχασαν τα πάντα, όμως πήραν την κατάσταση στα χέρια τους και βελτίωσαν την ζωή τους. Η ευκαιρία να αναγεννηθείς μέσα από τις στάχτες σου δεν είναι ένα ουτοπικό γεγονός αλλά βασίζεται σε τεκμήρια αληθινά και αδιάσειστα. Καταλαβαίνουμε πως όλα είναι μέσα στο μυαλό και είναι δική μας υπόθεση να αλλάξουμε τον τρόπο και την στάση μας προς την ζωή. Ο  κάθε ένας από εμάς φυσικά έχει διαφορετικό βαθμό δυσκολίας που έχει να κάνει και με τις καταστάσεις που συμβαίνουν κατά καιρούς στην ζωή μας. Την ίδια συνθήκη δύο άνθρωποι μπορούν να την διαχειριστούν τελείως διαφορετικά και ανάλογα με τι ψυχισμό διαθέτει ο καθένας. Σημαντικό ρόλο φυσικά παίζει και η ικανότητα των ανθρώπων να βρίσκουν λύσεις ακόμα και ενναλακτικές, καθώς και το επίπεδο θέλησης και αντοχής που έχουν. Η ψυχραιμία είναι άλλο ένα βοηθητικό προσόν που ρυθμίζει τα πράγματα.

# data[].attributes.body
Η ζήλια κάθε είδους (όχι μόνο η ερωτική) είναι ένα συναίσθημα που συχνά μπορεί να μας προκαλέσει προβλήματα τόσο ατομικά, όσο και στις σχέσεις μας, (φιλικές, συγγενικές, ερωτικές) αν δεν καταλάβουμε την βαθύτερη αιτία της και δεν την αντιμετωπίσουμε στη ρίζα της.Πρόκειται για ένα συναίσθημα που νιώθουμε απέναντι σ’ έναν άνθρωπο όταν εκείνος έχει ή πάει να αποκτήσει κάτι που κι εμείς θέλουμε (μπορεί να είναι ένα υλικό αγαθό, η σχέση μ’ ένα πρόσωπο, ένα επίτευγμα στη δουλειά κ.λπ.). Αντιλαμβανόμαστε πως πρόκειται για ένα τοξικό συναίσθημα όπως το μίσος και ο θυμός. Η ζήλια είναι ένα πολύ φυσιολογικό συναίσθημα και η φύση το έχει βάλει στον άνθρωπο για να τον κινητοποιεί να προσπαθεί περισσότερο και να γίνεται καλύτερος. Δηλαδή η ζήλια που προκαλεί στον άνθρωπο η σύγκριση του τι έχει ο ίδιος και τι έχει ο άλλος, γίνεται κίνητρο για να αποκτήσει κι ο ίδιος κάτι ανάλογο. Άλλες φορές όμως έχει  και αντίθετα αποτελέσματα μπορεί να μην γίνει κίνητρο αλλά να φθονήσουμε το άτομο που έχει πετύχει τους στόχους του. Σύμφωνα με τον Κλεόβουλο τον Ρόδιο, έναν φιλόσοφο του έκτου αιώνα, ΔΥΟ ΠΡΑΓΜΑΤΑ ΠΡΕΠΕΙ ΝΑ ΦΟΒΑΤΑΙ ΚΑΝΕΙΣ: ΤΟ ΦΘΟΝΟ ΤΩΝ ΦΙΛΩΝ ΤΟΥ ΚΑΙ ΤΟ ΜΙΣΟΣ ΤΩΝ ΕΧΘΡΩΝ ΤΟΥ.

# data[].attributes.headline
Γιατί είναι σημαντική η ΕΥΓΕΝΕΙΑ 

# data[].attributes.subject
Γιατί είναι σημαντική η ΕΥΓΕΝΕΙΑ 

# data[].attributes.body
Ευγένεια μια έννοια τόσο παραγκωνισμένη από πολλούς που κάποιες φορές ξεχνάμε και τι σημαίνει! Μια αρετή, το κλειδί για την δημιουργία μιας πραγματικής φιλίας και όχι μόνον! Η ευγένεια έχει πολλές ωφέλειες. Όχι μόνο αγγίζει τους άλλους, αλλά κάνει καλό και σε μας. Σε συναισθηματικό επίπεδο, μας βοηθάει να βρισκόμαστε σε αρμονία με τους ανθρώπους γύρω μας. Πάνω  από όλα αποτελεί μια προσωπική αρετή. Και δεν μπορούμε να την επιβάλλουμε σε κανέναν. Από την παιδική μας ηλικία, οι άλλοι και κυρίως η οικογένειά μας, μας διδάσκουν τις βάσεις της ευγένειας και μιας συνύπαρξης που χαρακτηρίζεται από αρμονία . Όπως φαντάζεστε  η ευγένεια είναι ένας τρόπος μετάδοσης θετικής ενέργειας . Πρέπει να τονίσουμε όμως πως αυτή την αρετή λίγοι την έχουν. Οι άνθρωποι που δεν είναι ευγενικοί, δεν έχουν ενσυναίσθηση για τους άλλους. Συνήθως βάζουν τον εαυτό τους πρώτο. Είναι υπερήφανοι ή περιφρονητικοί.Η ευγένεια είναι μια στρατηγική που μας επιτρέπει να προσαρμοζόμαστε στο περιβάλλον μας. Οι άνθρωποι που δεν έχουν τρόπους ελπίζουν ότι οι άλλοι θα αλλάξουν γι’αυτούς.

# data[].attributes.body
Υπομονή είναι η ικανότητα να περιμένουμε για μεγάλο χρονικό διάστημα ένα αποτέλεσμα ή μία εξέλιξη, χωρίς να ενοχλούμαστε ή να αναστατωνόμαστε.Η υπομονή στις δυσκολίες της ζωής δίνει πνευματική ωρίμανση. Η υπομονή φανερώνει ανδρεία, γενναία και σοφή ψυχή. Οι ανυπόμονοι φοβούνται, δειλιάζουν και χάνουν. Οι ασθενείς, οι τραυματίες, οι ανάπηροι, οι άνεργοι, οι φτωχοί, έχουν μεγάλη την ανάγκη της υπομονής. Δίχως αυτή εύκολα απελπίζονται.Τα εμπόδια της ζωής θέλουν να μας αναστήσουν από την οκνηρία, την αμέλεια και τη χαύνωση. Οι ανυπόμονοι δεν έχουν χάρη πνευματική, αφού χαρακτηρίζονται από λύπη, θλίψη, στενοχώρια, κατάθλιψη, μελαγχολία και απογοήτευση. Το να έχει κάποιος δεν σημαίνει πως κάποιος άλλος πρέπει να ξεπερνάει τα όρια αυτά. Με υπομονή  και επιμονή και σύμμαχό μας τον χρόνο σίγουρα θα καταφέρουμε τα πάντα. Για αυτό η Υπομονή είναι το μεγαλύτερο όπλο που θα μπορούσε να έχει κανείς!!

# data[].attributes.headline
ΕΝΣΥΝΑΙΣΘΗΣΗ ΚΑΙ ΣΥΜΠΑΘΕΙΑ 

# data[].attributes.subject
ΕΝΣΥΝΑΙΣΘΗΣΗ ΚΑΙ ΣΥΜΠΑΘΕΙΑ 

# data[].attributes.body
Ενσυναίσθηση είναι η ικανότητα να στεκόμαστε ηθικά, πρακτικά και πάνω από όλα συναισθηματικά δίπλα στον φίλο μας, στην οικογένειά μας. Να συναισθανόμαστε τον άλλον. Ενσυναίσθηση είναι η ικανότητα να καταλάβουμε και να αξιολογούμε τι βιώνει, τι αισθάνεται ο άνθρωπος με τον οποίον συναναστεφόμαστε. Η έννοια αυτή πολύ συχνα μπερδεύεται με τον όρο της συμπάθειας μια και που οι περισσότεροι δεν γνωρίζουν την σημασία των ηθικών αξιών. Ας τις διαχωρίσουμε ξεκαθαρίζοντας πρώτα την σαφή έννοια της ενσυναίσθησης. Όπως προανέφερα ενσυναίσθηση  ορίζεται η συναισθηματική ταύτιση με την ψυχική κατάσταση ενός άλλου ατόμου, και την κατανόηση της συμπεριφοράς και των κινήτρων του. Προέρχεται από από τις λέξεις εν, συν και αίσθηση, υποδηλώνοντας την επέκταση της αίσθησης του ατόμου πέρα από τον εαυτό του.

Αντίθετα, συμπάθεια είναι εκείνο το -θετικό- συναίσθημα που κάποιος άνθρωπος θρέφει για κάποιο άλλο άτομο που έχει ως αποτέλεσμα την τροποποίηση της συμπεριφοράς και στάσης, που το ένα άτομο κρατάει προς το άλλο. Από αυτό  το συναίσθημα, προκύπτει ένα  ιδιαίτερο προτέρημα για αυτόν που το κατέχει, αλλά και γι αυτόν που το ‘’εκπέμπει’’ καθώς η συμπεριφορά του γίνεται αντιληπτή από το άλλο άτομο με αποτέλεσμα να έχει θετική επίδραση στην συμπεριφορά που εισπράττει το πρώτο άτομο  από το δεύτερο.

Αυτά τα δύο δεν έχουν καμία σχέση μεταξύ τους και πρέπει να τις διαχωρίσουμε και να καταλάβουμε την ακριβή σημασίων των αξιών αυτών!

# data[].attributes.body
Ο φόβος είναι ένα βασικό συναίσθημα του ανθρώπου που προκαλείται από τη συνειδητοποίηση ενός πραγματικού ή πλασματικού κινδύνου  ή απειλής. Γνωρίζατε πως ο φόβος είναι και θετικό συναίσθημα? Αν ρωτάτε εμένα δεν το γνώριζα..Είναι ένα υγιές και θετικό συναίσθημα, επειδή περιορίζει βιαστικές και επικίνδυνες ενέργειες, οι οποίες μπορεί να οδηγήσουν σε επιβλαβή αποτελέσματα. Είναι καλό να διστάζεις και να σκέφτεσαι άλλη μια φορά τις καταστάσεις πριν κάνεις ένα σημαντικό βήμα ή πριν κάνεις οποιαδήποτε ενέργεια που μπορεί να θέσει σε κίνδυνο την ασφάλειά σου. Άρα αντιλαμβάνεστε την σημαντικότητα αυτού του συναισθήματος. Βέβαια, αν το καλοσκεφτείτε κάποιες φορές δεν είναι και τόσο θετικό μιας και μας δημιουργεί αμφιβολίες!! Ακόμη θα ήθελα να σας τονίσω πως μπορεί ο φόβος να έχει και θετική πλευρά αλλά προσέξτε ΔΕΝ ΠΡΕΠΕΙ ΝΑ ΚΥΡΙΑΡΧΙΣΕΙ ΚΑΙ ΝΑ ΕΛΕΝΓΧΕΙ  ΤΗ ΖΩΗ ΜΑΣ  και το τονίζω!!! Τώρα σε κάτι ακόμη. Ο φόβος σύμφωνα με πολλές μελέτες έχει αποδειχθεί πως δεν μπορεί να συνυπάρξει ομαλά με το αίσθημα της  ευτυχίας. Δείτε γιατί... Η ευτυχία δεν μπορεί να συνυπάρχει με τον φόβο και την ανησυχία και ο φόβος δεν μπορεί να ευδοκιμήσει στο μυαλό ενός ανθρώπου που είναι ευτυχισμένος και ικανοποιημένος. Εάν επιλέξεις να σκέφτεσαι θετικά, δεν θα υπάρχει χώρος για τον φόβο και η εσωτερική γαλήνη και ευτυχία θα πάρουν τη θέση του.
https://www.youtube.com/watch?v=fFWruGVXM9A

# data[].attributes.headline
ΑΥΤΟΠΕΠΟΙΘΗΣΗ

# data[].attributes.subject
ΑΥΤΟΠΕΠΟΙΘΗΣΗ

# data[].attributes.body
Η αυτοπεποίθηση  έχει να κάνει με το κατά πόσο εσύ ξέρεις τον εαυτό σου και πιστεύεις ότι οι πράξεις σου θα σε οδηγήσουν σε ένα επιθυμητό αποτέλεσμα. Είναι ένα πλεονέκτημα που σε βοηθά να αντιμετωπίζεις διάφορες καταστάσεις της ζωής σου και εν τέλει να επιτυγχάνεις τους στόχους σου.Η αυτοπεποίθηση δεν είναι κάτι έμφυτο αλλά ούτε και κάτι που αποκτάται σε μία μέρα. Είναι ένα σημαντικό εφόδιο για τη ζωή μας, την ψυχική και σωματική μας υγεία. Είναι κάτι που οικοδομείται, εξελίσσεται και διατηρείται μέσα από προσωπική προσπάθεια και θέληση. Σχεδόν όλοι είμαστε επικριτικοί με τον εαυτό μας ως προς τα λάθη και τις ανεπάρκειες μας και δύσκολα αναγνωρίζουμε όλες μας τις επιτυχίες. Για αυτόν ακριβώς το λόγω την επόμενη φορά σε οποιαδήποτε επιτυχία σου να επιβραβεύσεις απλόχερα τον εαυτό σου. Επίσης κάτι που θα βοηθήσει πολύ είναι να πέρνεις ρίσκα. Είναι προτιμότερο να μετανιώσεις για κάτι που έκανες παρά για κάτι που δεν πραγματοποιήσες διεκδίκησε πράγματα για τα οποία διστάζεις, όποιο και αν είναι το αποτέλεσμα. Μίλα όταν κάτι σε δυσαρεστεί, μίλα μπροστά σε ένα κοινό. Δοκίμασε καινούρια πράγματα και ας μη νιώθεις άνετα. Θα ανταμειφτείς στο τέλος!!! Επιπλέον κάτι που θα βοηθήσει και βοηθάει πολυ και θα το επαναλαμβάνω εκατομμύρια φορές είναι να είσαι αισιόδοξος. Δηλαδή να έχεις πάντα στο μυαλό σου πως δεν είναι όλα στο χέρι σου. Στη ζωή σου ενδέχεται να προκύψουν αναποδιές για τις οποίες ίσως να μη μπορείς να κάνεις τίποτα. Και να θυμάσε  έτσι είναι η ζωή!!!Με λίγα λόγια, το ταξίδι προς την απόκτηση της αυτοπεποίθησης είναι μεγάλο και κρύβει πολλές δυσκολίες. Ωστόσο αυτό είναι που έχει σημασία. Γιατί μέσα από αυτό μαθαίνεις τον εαυτό σου!!!!

# data[].attributes.body
Ευτυχία είναι η ψυχική ικανοποίηση  του ανθρώπου, προερχόμενη από την εκπλήρωση των επιθυμιών και την επιτυχία των σκοπών του. Δεν υπάρχει μόνιμη ευτυχία, υπάρχουν μόνο στιγμές ευτυχίας. Στη σύγχρονη εποχή οι περισσότεροι άνθρωποι θεωρούν ευτυχία την υλική ευμάρεια, τα υλικά αγαθά, την ανάπτυξη της τεχνολογίας, τα κοινωνικά αξιώματα, τη δόξα, ενώ άλλοι πιστεύουν πως ο πλούσιος είναι ευτυχισμένος. Έτσι, όταν αυτά χαθούν, χάνεται και η ευτυχία τους. Όπως η ευγνωμοσύνη έτσι και η ευτυχία δεν είναι μόνο μια συναισθηματική αντίδραση αλλά τρόπος ζωής!!!! Η ευτυχία δεν είναι μόνιμη και κρύβεται στα απλά καθημερινά πράγματα. Δυστυχώς όμως την σήμερον ημέρα ευτυχισμένος θεωρείται ο πλούσιος εδώ όμως οι γνώμες διίστανται άλλοι θεωρούν πως ευτιχισμένος είναι ο άνθρωπος με την μεγαλύτερη δόξα, τα υλικά αγαθά και την ευμάρεια. Τι ισχύει όμως? Όλα αυτά είναι προσωπική υπόθεση του καθενός. Εμείς επιλέγουμε την στάση μας προς την ζωή!! Η ευτυχία για κάθε άνθρωπο είναι διαφορετική. Πολλές φορές μάλιστα πράγματα που εμείς θεωρούμε δεδομένα ή που δεν προλαβαίνουμε να δούμε και τα προσπερνάμε με αδιαφορία μπορεί να είναι αυτά που θα κάνουν κάποιον άλλον να αισθανθεί απόλυτα ευτυχισμένος.

# data[].attributes.body
Η Αλληλεγγύη σχετίζεται με έννοιες όπως η συμπαράσταση και η αλληλοβοήθεια. Στηρίζεται στο αίσθημα ενότητας μεταξύ ατόμων που τους συνδέουν κοινά συμφέροντα, στόχοι ή κίνδυνοι. Είναι έννοια κυρίως κοινωνιολογική και αναφέρεται περισσότερο σε ομάδες ανθρώπων, παρά σε μεμονωμένα άτομα. Αφορά τις σχέσεις που αναπτύσσονται και με τις οποίες συνδέονται οι άνθρωποι μεταξύ τους σε μια κοινότητα. Στη χώρα μας η έννοια της αλληλεγγύης έχει συνδυαστεί με όλα τα πεδία της ανθρώπινης δράσης. Όμως λίγοι έχουν καταλάβει το νόημά της. Πρέπει να αντιληφθούμε πως η αλληλεγγύη είναι μια ανθρώπινη αξία που πρέπει να την κρατήσουμε. Εξ άλλου, η Αλληλεγγύη είναι η γνησιότερη μορφή του υπαρκτού Ανθρωπισμού, καθώς αποτελεί την απόδειξη της υλικής, ψυχικής και πνευματικής ενότητας, συνεργασίας και συμπαράστασης μεταξύ των ανθρώπων, πέρα από φυλετικές, θρησκευτικές, οικονομικές, πολιτικές ή άλλες διαφορές.Και όπως είπε και μια Αμερικανίδα συγγραφέας: Το να βοηθάς τους συνανθρώπους σου είναι ωραίο, αλλά μόνο όταν γίνεται με χαρά, με όλη σου την καρδιά και με ελεύθερο πνεύμα.

# data[].attributes.headline
Ο ρόλος της οικογένειας 

# data[].attributes.subject
Ο ρόλος της οικογένειας 

# data[].attributes.body
Η οικογένεια αναμφισβήτητα αποτελεί πρωταρχικό παράγοντα στην ανάπτυξη του και στη ζωή ενός ατόμου. Ο θεσμός της οικογένειας εμφανίζεται σε όλες τις ανθρώπινες κοινωνίες από τα πανάρχαια χρόνια και οι βασικοί στόχοι του είναι:

α) η βιολογική αναπαραγωγή της κοινωνίας, δηλαδή η γέννηση και ανατροφή απογόνων, ώστε να διατηρούνται και να αναπτύσσονται οι ανθρώπινες κοινωνίες

β) η αγωγή, η εκπαίδευση και η κοινωνικοποίηση των ατόμων, δηλαδή η προετοιμασία των νέων, ώστε να ενταχθούν με ομαλό τρόπο στην κοινωνία και να μπορέσουν να αντιμετωπίσουν τη ζωή τους ως υπεύθυνα άτομα και ως υπεύθυνοι πολίτες

γ) η αμοιβαία προστασία και υποστήριξη των μελών της, που πηγάζουν από την αγάπη και τη στοργή που τα συνδέει.
Οι άνθρωποι ζούμε το μεγαλύτερο μέρος της ζωής μας ή και ολόκληρη τη ζωή μας μέσα σε μια οικογένεια. Η οικογένεια φροντίζει για την ανατροφή των παιδιών, ικανοποιώντας τις φυσιολογικές τους ανάγκες. Ταυτόχρονα, μέσα στο οικογενειακό περιβάλλον όταν κυριαρχούν η αγάπη, ο σεβασμός και η κατανόηση, τα άτομα ωριμάζουν πνευματικά και ψυχικά και αναπτύσσουν την προσωπικότητά τους. Οι άνθρωποι αντιλαμβάνονται τον κόσμο πρώτα μέσα από την οικογένεια. Η οικογένεια μας διαπαιδαγωγεί και μας βοηθά να αποκτήσουμε αξίες και αρχές, μας διδάσκει να αναλαμβάνουμε ευθύνες, πρωτοβουλίες κ.λπ.Ανεξάρτητα από τη μορφή της (πυρηνική, μονογονεϊκή, θετή, πολύτεκνη κ.ά.), κύρια φροντίδα της οικογένειας είναι τα παιδιά. Η κοινωνία μοιράζεται με την οικογένεια την ευθύνη της ανατρoφής και διαπαιδαγώγησης των παιδιών και στα ίδια τα παιδιά εμπιστεύεται το μέλλον της!
Το κείμενο αυτό είναι εμπνευσμένο από το σχολικό βιβλίο της Οικιακής οικονομίας του Γυμνασίου!!

# data[].attributes.body
Η επίκριση είναι μέρος της συνειδητότητας του θύματος που εγκαταλείπει αυτόν τον πλανήτη. Το θύμα αισθάνεται αποδυναμωμένο και πιστεύει ότι η ζωή συμβαίνει σε μένα και είμαι χωρισμένος από ό,τι βλέπω στον κόσμο.
Η κριτική είναι η πεποίθηση του νου ότι η ζωή σου πρέπει να είναι διαφορετική, ότι εσύ πρέπει να είσαι διαφορετικός, ότι οι άλλοι πρέπει να είναι διαφορετικοί και μπορεί να πάρει τη μορφή του παράπονου, της ακραίας αρνητικότητας και του κουτσομπολιού. Μπορείς να εκφράσεις αυτή την ενέργεια στους άλλους ή να την κρατήσεις ως έναν εσωτερικό διάλογο - και τα δύο τραυματίζουν τον εαυτό. Αυτή η χαμηλής συχνότητας ενέργεια κλέβει 1 μέτρο από την αύρα σου και μολύνει το ανθρώπινο πεδίο της συνειδητότητας με περισσότερο φόβο. Καθόλου καλό για σένα ή για όλους εμάς τους υπολοίπους. Οι περίσσοτεροι από εμάς αν όχι όλοι έχουμε βρεθει στο σκηνικό της επίκρισης. Ας συλλογιστούμε:

1) Δεν μας άρεσε που κάποιοι μας επίκριναν άρα γιατί να το κάνουμε και εμείς. Πρέπει να καταλάβουμε πως είμαστε όλοι διαφορετικοί αλλά παράλληλα όλοι ίσοι.Άρα γιατί να το κάνουμε? Ας σκεφτούμε και κάτι ακόμη τι καταφέρνουμε με το να κακοποιούμαι ψυχικά  και ψυχολογικά κάποιον άνθρωπο? Κερδίζουμε κάποιο αξίωμα ή το μόνο τελικά που κάνουμε είναι να μειώνουμε έναν συνάνθρωπό μας. Το μόνο που καταφέρνουμε είναι να μειώσουμε την αξία του ''θύματος'' και να τον κάνουμε να δείχνει πιο αδύναμος από
εμάς!! Στην ουσία θα καταφέρνουμε τίποτα παραμονάχα να θεωρούμαστε από τους γύρο μας πιο αδύναμοι και από αυτόν που επικρίνουμε!

# data[].attributes.headline
Τα μέσα Κοινωνικής Δικτύωσης 

# data[].attributes.subject
Τα μέσα Κοινωνικής Δικτύωσης 

# data[].attributes.body
Tα μέσα κοινωνικής δικτύωσης έχουν γίνει αναπόσπαστο κομμάτι του σύγχρονου πολιτισμού μας. Πρόκειται για έναν τομέα που έχει συμβάλει καθοριστικά στη ριζική αλλαγή των σημερινών κοινωνικών αλληλεπιδράσεων που έχουν σημειωθεί τα τελευταία χρόνια. Το αποτέλεσμα αυτό οφείλεται στην ραγδαία εξέλιξη της τεχνολογίας σε συνδυασμό με τον ολοένα και αυξανόμενο αριθμό των οραματιστών της εποχής μας, οι οποίοι με την εφευρετικότητα που τους διακατέχει έχουν δημιουργήσει τεράστιες παγκόσμιες και πετυχημένες πλατφόρμες κοινωνικής δικτύωσης.Γίγαντες κοινωνικής δικτύωσης όπως το Facebook, το Twitter κτλ έχουν συμβάλει στη δημιουργία ενός ολόκληρου νέου κόσμου όπου είμαστε ελεύθεροι να εκφράσουμε την άποψή μας και να την μοιραστούμε με τους φίλους και τους συνανθρώπους μας. Αυτός ο κόσμος των κοινωνικών μέσων ενημέρωσης, παρέχει την ευχέρεια σε όλους να εκφράσουν και να μοιραστούν τις ιδέες, τις σκέψεις και τα συναισθήματα, που θέλουν εύκολα και γρήγορα. Πως όμως μας βοηθούν στην καθημερινότητά μας?
Αρχικά πλέον είναι ένα μέσον πληροφόρησης και μετάδοσης ειδήσεων και νέων. Ακόμη τα κοινωνικά μέσα μαζικής ενημέρωσης επέτρεψαν τη δημιουργία μεγαλύτερης πολιτικής ευαισθητοποίησης και οργάνωσης, η οποία έχει σε ορισμένες περιπτώσεις ξαναγράψει ολόκληρο το πολιτικό τοπίο από την αρχή. Έπαιξαν μεγάλο ρόλο στις εκλογές του Ιράν, καθώς και στην επανεκλογή του Ομπάμα για δεύτερη θητεία ως Πρόεδρος των ΗΠΑ, καθώς και ενέπνευσε τις πολιτικές αναταραχές στην Αίγυπτο. Επίσης, έπαιξαν μεγάλο ρόλο στην καλλιέργεια της παιδείας. Τα παιδιά που άρχισαν να χρησιμοποιούν τις πλατφόρμες κοινωνικής δικτύωσης, αποκτούν από νωρίς δεξιότητες επικοινωνίας, και γενικά καταφέρνουν να γίνουν πιο εγγράμματοι άνθρωποι. Αυτή είναι μια ενθαρρυντική τάση, και χάρη στην τεράστια διαθεσιμότητα των πληροφοριών, που είναι τόσο απλοϊκή και μέσα στο πολύπλοκο διαδίκτυο, ο καθένας μπορεί να γίνει τόσο έξυπνος ή ευφυής, με τον τρόπο που ο καθένας επιθυμεί.  Μπορούμε λοιπόν να καταλάβουμε την σημαντικότητα των social media.

# data[].attributes.body
Όταν κάποιος μας πληγώνει, είναι πιθανόν – αν δεν προσέξουμε - να γεννηθεί μέσα μας η επιθυμία να πάθει αυτός ο άνθρωπος κάποιο κακό. Αυτή η επιθυμία είναι που συνιστά και το κίνητρο της εκδίκησης.Η εκδίκηση δεν παίρνει, κατ’ ανάγκη, ενεργητική μορφή. Εκδίκηση δεν είναι μόνο το να κάνουμε κάτι συγκεκριμένο για να βλαπτεί ο άλλος. Υπάρχει και η παθητική εκδίκηση, όταν αμελούμε να βοηθήσουμε κάποιον που κατά τα άλλα (αν δεν υπήρχε η αρνητική διάθεση) θα φροντίζαμε να βοηθήσουμε, ή ακόμη όταν χαιρόμαστε που υποφέρει – εξ’ αιτίας ίσως κάποιου τρίτου προσώπου – αυτός που μας πλήγωσε. Η εκδικητική διάθεση γεννιέται μέσα μας με ύπουλο τρόπο, χωρίς καλά – καλά να το προσέξουμε, σε ένα σχεδόν υποσυνείδητο επίπεδο. Το τραγικό με την εκδικητικότητα είναι ότι τελικά μας κάνει και εμάς σκληρούς ανθρώπους, παρόμοιους ίσως με αυτόν που αρχικά μας έβλαψε. Η εκδικητική διάθεση αιχμαλωτίζει και δηλητηριάζει το συναισθηματικό μας κόσμο, εκτοπίζοντας άλλα, ωραιότερα συναισθήματα, ώστε σταδιακά η ικανότητά μας να βιώνουμε χαρά, ειρήνη και αγάπη να μειώνεται. Οι περισσότεροι από εμάς θεωρούμε πως πρέπει να τιμωρήσουμε εκείνον που μας πλήγωσε... Γιατί όμως? Η εκδίκηση πηγάζει πάντοτε από την αδυναμία της ψυχής, που δεν είναι ικανή να υποφέρει τις προσβολές. Και σύμφωνα με τον Πλούταρχο: Ανάμεσα στα καλά της ζωής σου είναι και η ελπίδα της εκδίκησης...

# data[].attributes.headline
Εμπιστοσύνη 

# data[].attributes.subject
Εμπιστοσύνη 

# data[].attributes.body
Η εμπιστοσύνη είναι μία από τις πολλές κοινωνικές δομές , ένα στοιχείο της κοινωνικής πραγματικότητας. Η εμπιστοσύνη σε κάποιο πρόσωπο,  δηλώνει ότι έχουμε την πεποίθησή  ότι είναι ειλικρινείς και φερέγγυος και ότι δεν έχει καμία πρόθεση  να μας βλάψει. Όταν υπάρχει εμπιστοσύνη ανάμεσα στους ανθρώπους, τότε κυριαρχεί το αίσθημα της ασφάλειας.Θα μπορούσαμε να παρομοιάσουμε τους ανθρώπους και τις καταστάσεις γύρω μας με εν δυνάμει λακκούβες. Περπατάμε στο δρόμο και σκοντάφτουμε σε μια λακκούβα (δείχνουμε εμπιστοσύνη σε κάποιον άνθρωπο, ο οποίος την προδίδει τελικά). Την επόμενη φορά, ενδεχομένως, που θα περάσουμε από τον ίδιο δρόμο (θα έρθουμε αντιμέτωποι με τον ίδιο άνθρωπο ή κάποιον άλλο με αντίστοιχη συμπεριφορά) θα προσπαθήσουμε να αποφύγουμε την ίδια λακκούβα (θα είμαστε πιο επιφυλακτικοί, θα δοκιμάσουμε, αν μπορούμε, να του δώσουμε μία δεύτερη ευκαιρία, θα αποκτήσουμε μεγαλύτερη επίγνωση των τρόπων που μπορεί να «παγιδευτούμε»). Αν, πάλι, σκοντάψουμε στην ίδια λακκούβα και εξακολουθούμε να σκοντάφτουμε (να δείχνουμε εμπιστοσύνη στους ίδιους ανθρώπους επανειλημμένα, και οι οποίοι τήν προδίδουν κατ’ εξακολούθηση) ίσως χρειάζεται να αναρωτηθούμε τι μπορούμε να μάθουμε από αυτή τη διαδικασία, τι μάθημα ζωής μπορεί να κρύβεται ή ποια καινούρια συμπεριφορά πρέπει να υιοθετήσουμε για να σταματήσουμε να σκοντάφτουμε στις ίδιες λακκούβες. Μήπως, για παράδειγμα, περπατάμε με το κεφάλι ψηλά χωρίς να προσέχουμε πού πατάμε ή περπατάμε άτσαλα χωρίς να έχουμε κάποια ισορροπία; Ζώντας μέσα σε μια κοινωνία στην οποία έχουμε γίνει επιφυλακτικοί σε μεγάλο βαθμό με τους ανθρώπους που μάς περιτρυγυρίζουν και τις προθέσεις τους απέναντί μας, χρειάζεται, τουλάχιστον στην αρχή, να προσπαθούμε να δείχνουμε εμπιστοσύνη. Αν το άτομο το οποίο εμπιστευτήκαμε, το εκμεταλλευτεί, θα ήταν προτιμότερο να επανεξετάσουμε τις κινήσεις μας και πώς θα διαχειριστούμε από κει και πέρα ό,τι προκύψει.Ζώντας μέσα σε μια κοινωνία στην οποία έχουμε γίνει επιφυλακτικοί σε μεγάλο βαθμό με τους ανθρώπους που μάς περιτρυγυρίζουν και τις προθέσεις τους απέναντί μας, χρειάζεται, τουλάχιστον στην αρχή, να προσπαθούμε να δείχνουμε εμπιστοσύνη. Αν το άτομο το οποίο εμπιστευτήκαμε, το εκμεταλλευτεί, θα ήταν προτιμότερο να επανεξετάσουμε τις κινήσεις μας και πώς θα διαχειριστούμε από κει και πέρα ό,τι προκύψει.

# data[].attributes.body
Η λύπη είναι ένα φυσιολογικό συναίσθημα που δημιουργείται από μία πραγματική, μη διαστρεβλωμένη αντίληψη ενός αρνητικού γεγονότος. Αφορά μία διακύμανση του συναισθήματος και συνεπώς έχει κάποιο χρονικό όριο.Για παράδειγμα, όταν χάνουμε ένα αγαπημένο μας πρόσωπο ή απολυόμαστε από τη δουλειά που μας άρεσε, η λύπη είναι μια φυσιολογική και υγιής αντίδραση. Η λύπη αυτή κανονικά υποχωρεί με την πάροδο του χρόνου. Σύμφωνα με έρευνες τουλάχιστον 300 εκατομμύρια άνθρωποι από την λύπη καταλήγουν στην κατάθλιψη. Συχνά έχει την τάση να επαναλαμβάνεται στη ζωή του ατόμου και δεν υπάρχει πάντα μια εμφανής αιτία/αφορμή. Η κατάθλιψη βασίζεται σε σκέψεις διαστρεβλωμένες και δυσλειτουργικές και επηρεάζει την αυτοεκτίμηση  του ατόμου.

# data[].attributes.headline
Οι τοξικοί άνθρωποι...

# data[].attributes.subject
Οι τοξικοί άνθρωποι...

# data[].attributes.body
Οι τοξικοί άνθρωποι ένα πολύ συνηθισμένο φαινόμενο στην κοινωνία μας. Άνθρωποι που μας ρουφούν την θετική μας ενέργεια και αύρα.Πρόκειται για ένα αναγκαίο κακό που έχει εισβάλλει στην ζωή πολλών ανθρώπων αλλά δυστυχώς είναι δύσκολο να γίνει αντιληπτό. Ο τοξικός άνθρωπος τις περισσότερες φορές μοιάζει αθώος και πάντα είναι εκείνος που μπορεί να έχει κερδίσει τη συμπάθεια όλων, κρύβοντας έτσι τον πραγματικό του εαυτό. Κύρια χαρακτηριστικά των τοξικών ανθρώπων  είναι η συνεχής γκρίνια, το παράπονο και η έλλειψη αυτοεκτίμησης. Ο τοξικός άνθρωπος  μας κάνει  πάντα να πιστεύουμε πως κάτι του χρωστάμε. Ο χειριστικός άνθρωπος συμπεριφέρεται σαν οι σκέψεις και τα συναισθήματά του να ανήκουν στο άτομο που βρίσκεται απέναντί του.
Οι τοξικοί άνθρωποι έχουν το ταλέντο να απομυζούν την ευτυχία και την αυτοεκτίμηση από τους άλλους ανθρώπους και στις περισσότερες περιπτώσεις να πείθουν για τις καλές τους προθέσεις.

# data[].attributes.body
Στην πραγματικότητα είναι πιο δύσκολο να παίζουμε ρόλους που δεν είμαστε παρά να εκφράσουμε τον πραγματικό μας εαυτό. Όμως είναι πιο συνηθισμένο και ίσως πιο «κοινωνικά αποδεκτό» να υιοθετούμε ρόλους που θεωρούμε ότι είναι πιο αποδεκτοί ή θα μας κάνουν πιο αρεστούς στους άλλους ή θα σταθούν ως αφορμή για επιβράβευση και θαυμασμό. Ωστόσο, η υποκρισία είναι ένα θέμα που θα πρέπει να το σκεφτούμε σε σχέση με τον εαυτό μας και όχι σε σχέση με τους άλλους γύρω μας, γιατί πριν και πρώτα απ’ όλα κοροϊδεύουμε τον εαυτό μας. Πρώτα προσπαθούμε να πείσουμε τον εαυτό μας και μετά τους άλλους. Υιοθετούν μια ψεύτικη συμπεριφορά απέναντι στους άλλους, υποκρίνονται,παρουσιάζουν έναν πλασματικό –ιδεατό- εαυτό όχι γιατί θέλουν να μειώσουν ή γιατί στόχος τους είναι να κοροϊδέψουν τους άλλους.Απλά αυτοί οι ίδιοι δεν αντέχουν να νιώθουν μειονεκτικά για τον εαυτό τους, δεν αποδέχονται και δεν αγαπούν τον πραγματικό τους εαυτό αλλά δεν έχουν και τη δύναμη να τον αλλάξουν, οπότε απλά και «ανώδυνα» φορούν την μάσκα του πετυχημένου οικογενειάρχη και προσπαθούν να πείσουν και τον ίδιο τους τον εαυτό ότι είναι κάτι που στην πραγματικότητα δεν είναι. Χρησιμοποιούν ένα ψεύτικο προσωπείο το οποίο ελπίζουν ότι με έναν μαγικό τρόπο θα τους πείσει ότι είναι κάποιος άλλος από αυτόν που πραγματικά είναι. Η υποκρισία και οι αυταπάτες είναι μια στρατηγική για να αποφεύγουν δυσάρεστα ή μειονεκτικά συναισθήματα για τον εαυτό τους, είναι ένας τρόπος να προστατεύσουν τον εαυτό μας από τις ενοχές, από τις αρνητικές σκέψεις, από την πραγματικότητά τους. Οι άνθρωποι που φορούν μάσκες ξέρουν ότι αντί να βελτιώνουν τον εαυτό τους , προσπαθούν να  δημιουργήσουν έναν ψεύτικο εαυτό....Εύχομαι κάποια στιγμή να βρούμε την δύναμη να αφήσουμε για λίγο στην άκρη τις μάσκες μας,να δούμε τον εαυτό μας στον καθρέφτη,να αγαπήσουμε τις ατέλειές μας,να πορευτούμε με αυτές και να στοχεύσουμε να μας ομορφύνουμε…για μας…για κανέναν άλλο!